ایران رسمی اولا‌راق شانگهای امکداش‌لیق تشکیلاتینا (شت) عضو اولوب.
بو باره‌ده تشکیلاتین یئنی دهلی بیاننامه‌سینده معلومات وئریلیب.
سندده دئییلیر: "دؤولت‌لر ایران ایسلام جمهوریتی‌نین شانگهای امکداش‌لیق تشکیلاتینا تام حقوقلو  عضو کیمی قبول ائدیلمه‌سی‌نین تاریخی اهمیتینی وورغولاییب‌لار. ایران خاریجی ایشلر ناظیرلیگی‌نین سؤزچوسو ناصر کنعانی داها اول قئید ائدیب کی، تهرانین تشکیلاتا داخیل اولماسی بوتون عضو دؤولت‌لرین ماراق‌لارینا جاواب وئره‌جک".
قئید ائدک کی، 2022-جی ایلین سپتامبریندا ایرانین شانگهای امکداش‌لیق تشکیلاتینا عضو اولماق اوچون یول آچان تعهد سندی ایمضالانیب. سندی ایرانین خاریجی ایشلر ناظیری حسین امیرعبداللهیان و شانگهای امکداش‌لیق تشکیلاتی-نین  باش کاتیبی جانگ مینگ ایمضالاییب.
